armvectores/hy_wikipedia_2023 huggingface dataset:
Գասկոնեյդ շրջան (Միսսուրի)

Գասկոնեյդ շրջան (անգլ.՝ Gasconade County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.347 կմ² է, բնակչությունը՝ 15.222 մարդ (2010 թ. տվյալներով)։ Շրջկենտրոնն է Հերման բնակավայրը։ Կազմավորվել է 1821 թ.։
Իզվորիշտե

Իզվորիշտե (բուլղար․՝ Изворище), գյուղ Բուլղարիայի Բուրգասի մարզում։ Վարչականորեն մտնում է Բուրգասի համայնքի կազմի մեջ։ Համայնքի կենտրոն Բուրգաս քաղաքից գտնվում է 19 կմ դեպի հյուսիս։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 389 մարդ։


== Բնակչություն ==


== Տես նաև ==
Բուլղարիայի համայնքներ
Բուրգասի համայնք


== Ծանոթագրություններ ==
Գաբի Աշկենազի

Գաբի Աշկենազի (եբրայերեն՝ גבי אשכנזי‏‎‎, փետրվարի 25, 1954(1954-02-25), Hagor, Drom HaSharon Regional Council, Petah Tikva (sub-district), Կենտրոնական մարզ, Իսրայել), Իսրայելի պաշտպանության բանակի 19-րդ գլխավոր շտաբի պետ։ Նշանակվել է 2007 թվականի հունվարի 22-ին և պաշտոնում մնացել է մինչև 2011 թվականի փետրվարի 14-ը։ Այդ պաշտոնում փոխարինել է Դան Հալուցին։


== Կենսագրություն ==
Ինչպես և իր նախորդը` Աշկենազին մեծացել է Շարոն շրջանի Խագոր մոշավում։ Նրա հայրը ծնունդով Բուլղարիայից էր, վերապրել է Հոլոքոստը, նրա մայրը հայրենադարձվել է Սիրիայից։
1972 թվականին հաշվառվել է Գոլանի հետևակային բրիգադում։
1973 թվականին մասնակցել է Արաբա-իսրայելական պատերազմին։
1976 թվականին Աշկենազին գլխավորել է «Ամպրոպի հարված» ռազմական գործողությունն իրագործող դասակը, որի առաջադրանք էր փրկել Ուգանդայում եղած գերիներին, բայց նա չի մասնակցել Էնթեբո օդանավակայանի մարտին։
1978 թվականին եղել է Գոլանի գումարտակի հրամանատարի փոխարինող։ Նույն տարում «Լիտանի օպերացիայի» ժամանակ վիրավորվել է։
1982 թվականին Լիբանանի դեմ պատերազմի ժամանակ Աշկենազին աշխատել է որպես Գոլանի բրիգադի հրամանատար փոխարինող և 1986 թվականին ստացել է հրամանատարի պաշտոնը։
1988 թվականին Աշկենազին նշանակվել է Իսրայելի հյուսիսային ռազմական շրջանի հետախուզման ղեկավար։ Նա 90-ականների սկզբին ղեկավարել է զրահամեքենաների ստորաբաժանման պահեստը, այնուհետև (1992-1994 թվականներին) աշխատել է Լիբանանի իսրայելական քաղաքացիական վաչությունում որպես ղեկավար և 1994 թվականին զբաղեցրել է Իսրայելի պաշտպանության բանակի գլխավոր շտաբի պետի պաշտոնը։
1996 թվականի ստացել է գեներալ-մայորի կոչում։
1998 թվականին նա նշանակվել է հյուսիսային ռազմական շրջանի հրամանատար, ինչն էլ նրան պատասխանատու է դարձրել իսրայելական զորքին Հարավային Լիբանանի անվտանգության գոտուց հանելու համար։
2002 թվականին նշանակվել է գլխավոր շտաբի հրամանատարի փոխարինող։
2005 թվականին հրաժարվել է գեներալ-մայորի կոչումից։
2006 թվականի հուլիսին նշանակվել է պաշտպանության նախարարության գլխավոր տնօրեն։
Աշկենազին ավարտել է ՑԱԽԱԼ-ի հրամանատարական անձնակազմի պատրաստման դպրոցը և ԱՄՆ ծովային հետևակի կորպուսի հրամանատարական անձնակազմի պատրաստման դպրոցը։ Նա նաև ունի քաղաքագիտության բակալավրի աստիճան, ավարտել է ԱՄՆ-ի Ջոն Քենեդիի անվան պետական կառավարման դպրոցը։
Աշկենազին ամուսնացած է և ունի երկու երեխա, ապրում է Կֆար Սավայում։
Աշկենազեյի եղբայրը` Ավի Աշկենազեն, ծառայել է Իսրայելի պաշտպանության բանակում մինչև բրիգադի գեներալի կոչումը։


== Ծանոթագրություններ ==


== Արտաքին հղումներ ==
Գաբի Աշկենազը Քնեսեթի կայքում
Who is Gabi Ashkenazi? (անգլ.)
Վ. Ի. Ֆիրսանովայի եկամտաբեր տուն

Վ. Ի. Ֆիրսանովայի եկամտաբեր տուն (ռուս.՝ Доходный дом В. И. Фирсановой), ճարտարապետական հուշարձան Մոսկվայում։


== Պատմություն ==
Շենքը կառուցվել է 1894-1895 թթ. ճարտարապետ Բորիս Ֆրեյդենբերգի նախագծով։
Երբեմն Նեգլինայա փողոցի թիվ 14 տունը կոչվում է «Սանդունովյան բաղնիքներ»։ Նմանատիպ մակագրություն հանդիպում է նաև նախահեղափոխական բացիկների վրա։ Նախահեղափոխական շրջանում եկամտաբեր տան և բաղնիքների սեփականատերը եղել է Վերա Ֆիրսանովան։ Շենքերը կառուցվել են միաժամանակ՝ 1890-ական թվականների կեսերին, նույն ճարտարապետների նախագծով` Բ. Վ. Ֆրիդինբերգի և Ս. Մ. Կալուգինի։ Նույնիսկ բնակելի տան բակում, հեղափոխությունից առաջ եղել է բաղնիք։ Իսկ հայտնի «Սանդունովները» գտնվում են շենքի ետևում՝ դեպի Նեգլինոյ փողոց, տների երկրորդ շարքում։
Նեգլինայա փողոցի կարմիր գծի երկայնքում Սանդունովսկի և Զվոնարսկի նրբանցքների միջև գտնվող տունը կառուցվել է որպես եկամտաբեր տուն՝ բնակարաններով և խանութներով։ Ճարտարապետական կառույցը երբեմն անվանում են «Սանդունովյան պասաժներ»։
Մինչև Հոկտեմբերյան հեղափոխություն շենքի վերին հարկը և կողային կառույցները եղել են բնակելիներ, որոնք տարբերվում էին հարուստ ձևավորմամբ։ Շինության այդ հատվածում էր գտնվում շենքի սեփականատիրոջ՝ Վ. Ֆ. Ֆիրսանովայի բնակարանը։
Շենքի բնակարաններից մեկը 1902 թվականի մայիսից նոյեմբեր զբաղեցրել է Անտոն Չեխովը կնոջ՝ Օլգա Կնիպպերի հետ, որտեղ նրանց հյուրընկալել են Մաքսիմ Գորկին, Կոնստանտին Ստանիսլավսկին, Վ. Նեմիրովիչ-Դանչենկոն, Վ. Ֆ. Կոմիսարժևսկայան, Իվան Բունինը, Վլադիմիր Գիլյարովսկին, Գեղարվեստի թատրոնի դերասանները։
Մինչև 2000-ական թվականների կեսերին շենքում է տեղակայված եղել ռուս երաժշտական հրատարակիչ Պ. Ի. Յուրգենսոնի երաժշտական խանութը։
Ներկայումս շենքերը զբաղեցնում են տարբեր կազմակերպություններ, որոնցից մեկը «Հոգեբանական առողջության միջազգային ինստիտուտ» բժշկական-հոգեբանական կենտրոնն է։
Վ. Ի. Ֆիրսանովայի եկամտաբեր տունը դաշնային նշանակության մշակութային ժառանգության օբյեկտ է։


== Ճարտարապետություն ==
Պերճափայլ հիմնական ճակատամասի ձևավորման մեջ օգտագործել են բարոկկոյի տարրեր, ներքին բակը հարդարված է մավրիտանական ոճով։


== Ծանոթագրություններ ==


== Արտաքին հղումներ ==
Доходный дом В. И. Фирсановой — Исторические и знаменитые здания и дома Москвы
Ստարայա Մայնայի շրջան

Ստարայա Մայնայի շրջան (ռուս.՝ Старомайнский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Ստարայա Մայնա։


== Աշխարհագրություն ==
Շրջանի տարածքի մակերեսը կազմում է 2044,1 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 17641 մարդ։ Բնակչության խտությունը կազմում էր 8,63 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
9/11 (ֆիլմ, 2017)

«9/11», ամերիկյան աղետ-ֆիլմ՝ նվիրված Նյու Յորքում սեպտեմբերի 11-ին տեղի ունեցած ահաբեկչական հարձակումներին։ Հիմնված է Պատրիկ Կարսոնի «Վերելակ» պիեսի վրա։ Ռեժիսորը Մարտին Գիգին է։ Պրեմիերան կայացել է 2017 թվականի սեպտեմբերի 8-ին Միացյալ Նահանգներում։


== Սյուժե ==
Հինգ մարդուց բաղկացած խումբը 2001 թվականի սեպտեմբերի 11-ի ահաբեկչության ժամանակ կանգնած է մնացել Համաշխարհային առևտրի կենտրոնի Հյուսիսային աշտարակի վերելակի մեջ։ Նրանք, նախքան աշտարակի փլուզումը, փորձել են ազատվել։ Անվտանգության աշխատակիցը (Վուպի Գոլդբերգ) բարձրախոսի միջոցով նրանց հայտնում է տխուր լուրերը երկրորդ պայթյունի մասին։


== Դերերում ==
Չառլի Շին՝ Ջեֆրի Քեյջ
Վուպի Գոլդբերգ՝ Մեթզի
Ջինա Գերշոն՝ Եվա
Լուիս Գուսման՝ Էդդի
Վուդ Հարրիս՝ Մայքլ
Օլգա Ֆոնդա՝ Թինա
Ժաքլին Բիսեթ՝ Դայան
Բրյուս Դևիսոն՝ Մոնոհան
Ֆաուն Չամբերս՝ Հոլլի
Ուիթնի Ավալոն՝ Նիկի
Քլինթ Հովարդ՝ Սթյու


== Քննադատություն ==
Ֆիլմը կինոքննադատների կողմից ստացել է բացասական արձագանքներ։ «Rotten Tomatoes» կայքում ֆիլմը գնահատվում է 11%՝ հիմնվելով 9 գրախոսությունների վրա, 10-ից միջին գնահատականը կազմել է 2.58: «Metacritic» կայքում ֆիլմը 100-ից գնահատվում է 20՝ ըստ քննադատների 4 գրախոսությունների, որը համապատասխանում է «ընդհանուր առմամբ անբարենպաստ արձագանքների» կարգավիճակին։


== Տես նաև ==
Սեպտեմբերի 11-ի ահաբեկչական հարձակումներ


== Ծանոթագրություններ ==
Աստղային խաչի ազնվագույն շքանշան

Աստղային խաչի ազնվագույն շքանշան (գերմ.՝ Hochadeliger Frauenzimmer-Sternkreuzorden), ավստրիական կանացի շքանշան։


== Շքանշանի պատմություն ==
Հիմնադրվել է 1668 թվականի սեպտեմբերի 18-ին կայսրուհի Էլեոնորայի՝ Սրբազան Հռոմեական կայսր Ֆերդինանդ III-ի երրորդ կնոջ, կողմից։


== Շքանշանի նկարագրություն ==
Շքանշանը հարթ, ութ ծայրերով երկնագույն քարով կարմիր խաչ է։ Շքանշանի նշանաբանն է՝ լատ.՝ Salus et gloria («Բարիք և փառք»)։ Շքանշանի ժապավենը սև է։


== Ծանոթագրություններ ==


== Աղբյուրներ ==
Винклер П. П. (1890–1907)։ «Креста ордена»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Կուստոնաչի

Կուստոնաչի  (իտալերեն՝ Custonaci) կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 5013 մարդ, բնակչության խտությունը կազմում է 67 մարդ/կմ²։ Զբաղեցնում է 69 կմ² մակերես տարածք։
Փոստային ինդեքսն է՝ 91015։ Հեռախոսային կոդը՝ (+39) 0923։
(8727) 1996 VZ7

(8727) 1996 VZ7, աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 3-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,314348 ա. մ., առավելագույնը մոտենում է 2,0204 ա. մ. հեռավորության վրա և հեռանում 2,6083 ա. մ.։ Արեգակի շուրջ մեկ ամբողջական պտույտ է կատարում 1286 երկրային օրվա ընթացքում, իր ուղեծրով շարժվելով միջինում 0,279937 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8727) 1996 VZ7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուլանովկա (գյուղ, Բելեբեևսկի շրջան)

Անվան այլ կիրառումների համար տե՛ս՝ Բուլանովկա (այլ կիրառումներ)Բուլանովկա (ռուս.՝ Булановка, բաշկիրերեն՝ Болан), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 402 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենք ա սեթ

Սենք ա սեթ (ֆր.՝ Cinq à sept, հնչում է "sank-ah-set", բառացի հինգից յոթը), Քվեբեքում օգտագործվող ֆրանսերեն արտահայտություն է, որը նշանակում է աշխատանքից հետո, մոտավորապես երեկոյան ժամը 5-ից մինչև 7-ը տեղի ունեցող հավաք։ Նմանատիպ հավաքները կազմակերպում են ընկերներ կամ գործընկերներ, որևէ առիթով, ինչպիսին են նկարի կամ գրքի ներկայացումը։ Սովորաբար մատուցվում են գինի, գարեջուր, կոկտեյլներ և խորտիկներ։ Նմանատիպ հավաքը կարող է նաև այլ անուն կրել կախված հավաքի ժամից, օրինակ՝ «վեցից ութը» (ֆր.՝ six à huit)։
«Սանկ ահ սետ»-ը անց է կացվում հասարակական վայրերում՝ պատկերասրահներում, համալսարանական կամ աշխատանքային դահլիճներում կամ բարերում։ Նպատակը հիմնականում մեկենասներին ներգրավելն է։ Նմանատիպ հավաքների անգլիական տարբերակը կրում է «գինի և պանիր» (անգլ.՝ wine and cheese), կամ ոչ ֆորմալ «ուրախ ժամ» (անգլ.՝ happy hour) անունը։
Արտահայտությունը ծագել է Ֆրանսիայում։ Սինեկդոխ է, որ օգտագործվում էր նշելու սիրուհուն այցելելու ժամերը։ Աշխատանքի ավարտից հետո երկու ժամ, երբ դեռ տանը չեն անհանգստանում ուշացողի համար։


== Ծանոթագրություններ ==
Ֆորտ Բոյար (այլ կիրառումներ)

Ֆորտ Բոյար, կարող է վերաբերել՝

Ֆորտ Բոյար - ջրային քարե ամրոց, որը գտնվում է Ֆրանսիայում
Ֆորտ Բոյար - ֆրանսիական խաղային իրական հեռուստաշոու
Օբլիվսկայա

Օբլիվսկայա (ռուս.՝ Обливская), գյուղ (ստանիցա) Ռուսաստանի Դաշնության Ռոստովի մարզի Օբլիվսկի շրջանում։ Օբլիվսկի շրջանի վարչական կենտրոնն է։ 
2002 թ. տվյալներով Բնակչությունը կազմում է 9543 մարդ։ Հիմնվել է 1744 թ.։ Առաջին անգամ հիշատակվում է 1744 թ.։
Հանրապետության հրապարակ (Փարիզ)

Հանրապետության հրապարակ, հրապարակ Փարիզի տարածքում, գտնվում է 3-րդ, 10-րդ և 11-րդ շրջաններում։ Տարածքը մոտ 340 × 100 մետր է։


== Պատմություն ==
Նախկինում՝ 14-րդ դարում, Շառլ Իմաստունի օրոք, հրապարակի տարածքում եղել է Փարիզի քաղաքային պատը։  Այստեղ գտնվել է դարպաս, ամրացված բաստիոնով, որը կոչվել է Porte du Temple (այդպես է կոչվել Տաճարականների միաբանության նստավայրի անունով)։ 1811 թվականին Նապոլեոնը հրամայում է զարդարել հրապարակը Fontaine du Château d’Eau շատրվաններով։
Հրապարակն իր բնորոշ ուղղանկյուն ձևը ստացել է 1854 թվականին ոստիկանապետ և քաղաքաշինարար Բարոն Օսմանի կարգադրությամբ՝ որպեսզի այն օգտագործվի մարտական նախապատրաստություն իրականացնելու նպատակով։ Ներկայիս Մաժենտա և Վոլտեր բուլվարները ուղիղ գծով դուրս էին գալիս դեպի Հանրապետության հրապարակ, որը ամենևին չէր խաթարում քաղաքի դասական տեսքը և միաժամանակ ապահովում էր քաղաքի լավագույն հրետանային պաշտպանությունը, քան հասարակ ծուռումուռ փողոցները։
Հրապարակի կենտրոնում կանգնած է 1880 թվականին Մորիս եղբայների կողմից կառուցված Հանրապետության արձանը`հաղթանդամ կնոջ մարմին՝ պսակված դափնեպսակով, որի պարզած ձեռքին ձիթենու ճյուղ է, ինչը խաղաղությունն է խորհրդանշում։ Ոտքերի մոտ՝ պատվանդանին  զետեղված են կանացի ֆիգուրներ՝ ջահերը ձեռքերին։ Կանայք խորհրդանշում են Ազատությունը, Հավասարությունը և Եղբայրությունը։ Արձանախմբի ամենաներքում բրոնզաձույլ առյուծ է տեղադրված, որը երիզված է խորաքանդակներով, որոնց վրա քանդակված են Ֆրանսիայի պատմության հիշարժան դեպքերը։


== Փողոցներ ==
Հետևյալ փողոցները դասված են ժամացույցի սլաքի հերթականությամբ։

Մաժենտի բուլվար (boulevard de Magenta)
Լեոն-Ջոուայի փողոց (rue Léon-Jouhaux)
Ֆոբուր դյու Թամփլեի փողոց (rue du Faubourg du Temple)
Հանրապետության պողոտա (avenue de la République)
Վոլտերի բուլվար (boulevard Voltaire)
Դյու Թամփլեի բուլվար (boulevard du Temple)
Դյու Թամփլեի փողոց (rue du Temple)
Սան- Մարտենի բուլվար (boulevard Saint-Martin)
Ռենե Բուլանժի փողոց (rue René Boulanger)Մոտակա մետրոյի կայարանը «Հանրապետական»(գծեր 3, 5, 8, 9, 11)։


== Տես նաև ==
Հանրապետության հրապարակ (Երևան)


== Ծանոթագրություններ ==
Կոիգի (Էստոնիայի շրջան)

Կոիգի շրջան (էստ․՝ Koigi vald), շրջան Էստոնիայի Յարվամաա նահանգում։ Շրջանի կենտրոնն է Կոիգի գյուղը։


== Բնակչություն ==
2010 թվականի տվյալներով շրջանում բնակվում էին 1114 մարդ։ Բնակչության խտությունը շրջանում կազմում էր 5,45 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սուրբ Բարդուղիմեոս եկեղեցի (Ալբայրաք)

Սուրբ Բարդուղիմեոս եկեղեցի, Հայ առաքելական եկեղեցու տաճար ներկայիս Թուրքիայի Հանրապետության Վանի վիլայեթի Աղբակի գավառակի Ալբայրաք գյուղի մոտակայքում։


== Պատմություն ==
Եկեղեցու հիմքը դրվել է 4-րդ դարում։ Բլուրին տեղադրված վանքն ունեցել է օժանդակ կառույցներ և աշտարակներով պարիսպ, որի հետքերն այժմ նշմարելի են։ Արտաքուստ եկեղեցին և գավիթր կազմում են քառանկյունի հատակագծով մի ամբողջական ծավալ։ 
Սրբատաշ դեղնավուն քարե պատերը մշակված են հորիզոնական և ուղղահայաց ռիթմիկ ջլատումներով, փոքրաչափ լուսամուտներով։ Արմ․ ճակատին է շքամուտքը, որ զարդարված է կրոնական թեմաներով՝ տարբեր ժամանակների բարձրարվեստ քանդակներով։ Ներքուստ խաչաձև հատակագծով կենտրոնագմբեթ եկեղեցու արլ․ թևը վերջափակվում է նիստավոր աբսիդով, որն ավարտվում է նիստավոր կոնքով, անկյուններում ունի չորս ավանդատներ, որոնցից ավագ խորանինկից երկուսը երկհարկանի են, և նրանցիցմեկում, ըստ տապանաքարի չթվագրված արձանագրության, թաղված է Ս․ Բարդուղիմեոս առաքյալը։ Գավիթը հատվող կամարներով կենտրոնակազմ հորինվածք է։ Կամարները հանգում են ութ հենարանների, որոնցից վեցը որմնասյուներ են, երկուսը՝ եկեղեցու արմ․ պատին շատ մոտկանգնած սյուներ։ Եկեղեցու գմբեթը ևգավթի երդիկի ռոտոնդաձև ծածկը այժմ ավերված են։
1915 թվականի Հայոց ցեղասպանությունից ի վեր եկեղեցին չի գործել։
Կրասնոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԿրասնոեԿրասնոե (ուկրաիներեն՝ Красне, Ղրիմի թաթարերեն՝ Çalğarı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Կրասնոե գյուղում բնակվում էր 1 034 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուդոկու

Սուդոկու(ճապոներեն` 数独-թարգմանաբար` առանձին թիվ) տրամաբանական խաղ, գլուխկոտրուկ թվերով։


== Խաղի կանոնները ==
Դիցուք ունենք 9×9 չափի քառակուսի, որը բաժանված է 3×3 չափի քառակուսիների։ Քառակուսին ընդհանուր ունի 81 վանդակ։ Պետք է ազատ վանդակները լրացնել 1-9 թվերվ այնպես, որ չհամընկնեն ո՛չ հորիզոնական, ո՛չ ուղղահայաց և ո՛չ էլ 3×3 չափի քառակուսու մեջ։
Սուդոկուները լինում են տարբեր բարդությունների, բայց դրանց բարդությունը կախված է ոչ միայն նախօրոք լրացված թվերի քանակից, այլ նաև լուծման մեթոդից։ Ամենահեշտ լուծման մեթոդը դեդուկցիայի մեթոդն է՝ միշտ կա գոնե մեկ վանդակ, որին համապատասխանում է միայն մեկ թիվ։ Ճիշտ կազմված սուդոկուն ունի միայն մեկ լուծում։


== Պատմություն ==
1970-ական թվականներին Հյուսիսային Ամերիկայում Լեոնարդ Էյլերի լատինական քառակուսու հինման վրա հորինեցին թվերով գլուխկոտրուկներ, որոնք առաջին անգամ տպագրվեցին «Dell Puzzle Magazine» ամսագրում 1979 թվականին, որոնք կոչվում էին "Number Place"- թվերի տեղը։ Բայց սուդոկուները դարձան հանրահայտ միայն 1980-ական թվականներին, երբ "Նիկոլի"ճապոնական ամսագիր սկսեց պարբերաբար տպել իր համարներում։


== Տարատեսակներ ==

Գոյություն ունեն Սուդոկուի բազմաթիվ տարատեսակներ՝

Սուդոկուներ տարբեր չափերի՝ 4×4 մինչև 25×25 չափերի։
Սուդոկուներ, որոնք ունեն 3×3 չափի քառակուսիների փոխարեն կամայական տեսքի ձև, որոնցում չպետք է համընկնեն 1-9 թվերը։
Սուդոկուներ լրացուցիչ պայմաններով, օրինակ՝
Սուդոկու գումար ըստ տողերի կամ սյուների, գումար անկյունագծերով և այլն։
Զույգ կամ կենտ սուդոկու, որտեղ որոշ վանդակներ նախօրոք նշված են որևէ գույնով, որտեղ կարող են լինել միայն զույգ, կամ միայն կենտ թվեր։
Սուդոկու տարբեր ձևերի, օրինակ՝ եռանկյան, վեցանկյան, կամ այլ տեսքով։


== Սուդոկու բջջային հեռախոսների համար ==
Գոյություն ունեն մի քանի տարբերակներ բջջային հեռախոսների և սմարթֆոնների համար։ Այս տարբերակները հարմար են նրանով, որ ցույց են տալիս սխալները, կամ կարող են հուշել որևէ թիվ։


== Հետաքրքիր փաստ ==
Սուդոկու խաղն ունի 6,670,903,752,021,072,936,960 (մոտ 6.671 սեքստիլիոն) կոմբինացիա։
Ժիրայր Մկրտչյան

Ժիրայր Արտաշեսի Մկրտչյան (հունիսի 15, 1931(1931-06-15), Վահրավար, Նաիրիի շրջան - հոկտեմբերի 28, 1998(1998-10-28), Երևան, Հայաստան), հաշվողական տեխնիկայի բնագավառի հայ գիտնական։ Տեխնիկական գիտությունների դոկտոր (1987), պրոֆեսոր (1987): ՀԽՍՀ վաստակավոր գյուտարար (1977):


== Կենսագրություն ==
Ժիրայր Մկրտչյանը ծնվել է 1931 թվականի հունիսի 15-ին, Վահրավար (Հայաստան Սյունիքի մարզ) գյուղում։ 1954 թվականին ավարտել է Երևանի պոլիտեխնիկական ինստիտուտը։ 1970-1993 թվականներին եղել է Երևանի մաթեմատիկական մեքենաների գիտահետազոտական ինստիտուտի էլեկտրոնային հաշվողական մեքենաների էլեկտրասնուցման բաժնի վարիչ, 1970-1991 թվականներին՝ գլխավոր կոնստրուկտոր։
Աշխատանքները վերաբերում են էլեկտրոնային հաշվողական մեքենաների էլեկտրասնուցման միջոցների նախագծման և կիրառման տեսությանը, փոխակերպիչ տեխնիկային, էլեկտրամագնիսական համատեղելիության հարցերին։


== Պարգևներ ==
ԽՍՀՄ Պետական մրցանակ (1983)


== Երկեր ==
Automated information-retrieval systems = Автоматизированные информационно-поисковые системы / by G. Belonogov and R. Kotov ; Translated from the Russian by G. A. Mkrtchyan., Moscow, Mir Publishers, 1971.
Instrumentation and Controls in the Oil and Petrochemical Industries / I. Weinberg, K. Kalitenko; Trl. Rus. by G. Mkrtchyan. Moscow, Mir Publishers, 1971.
Электропитание электронно-вычислительниы машин, М. 1980.
Основы построения устройств электропитания, ЭВМ, М.,1990.


== Ծանոթագրություններ ==
Կեբիկյուլա (գյուղ, Կեհտնա շրջան)

Անվան այլ կիրառումների համար տե՛ս՝ ԿեբիկյուլաԿեբիկյուլա (էստ․՝ Käbiküla), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 65 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբրենովիչներ

Օբրենովիչներ (սերբ.՝ Обреновићи), սերբական իշխանական, իսկ 1882 թվականից` արքայական դինաստիա: Կարագեորգիևիչների ոխերիմ թշնամիներն են եղել գահի համար մղվող պայքարում: Արքայատոհմի վերջին ներկայացուցիչը եղել է Ալեքսանդր Օբրենովիչը, ով կնոջ հետ գազանաբար սպանվել է Կարագեորգիևիչների կողմնակիցների ձեռքով 1903 թվականի Մայիսյան հեղաշրջման արդյունքում: Դինաստիան անկում է ապրել Մայիսյան հեղաշրջման ժամանակ տեղի ունեցած զինված դավադրության արդյունքում: Այդ ժամանակ ներխուժել էին պալատ և սպանել արքա Ալեքսանդր I-ին, ով մահացել էր առանց ժառանգորդ թողնելու:


== Կառավարիչներ և կառավարման ժամանակաշրջան ==
Օբրենովիչների իշխանական դինաստիայում ընդունված է եղել անսովոր համարակալում. ուրիշ արքայատոհմերի նման ոչ թե կրկնվող անուններն են համարակալվել, այլ հերթականությամբ բոլոր անունները.

Միլոշ Օբրենովիչ I 1815-1839
Միլան Օբրենովիչ II 1839-1839
Միխայիլ Օբրենովիչ III 1839-18421842 թվականին Օբրենովիչները վտարվել են երկրից: Իշխան է հռչակվել Ալեքսանդր Կարագերգիևիչը: 1858 թվականին նրանք տիրել են սերբական գահին:

Միլոշ Օբրենովիչ I 1858-1860 (երկու անգամ)
Միխայիլ Օբրենովիչ III 1860-1868 (երկու անգամ)
Միլան Օբրենովիչ IV 1868-1882, Սերբիայի թագավոր
Միլան Օբրենովիչ I 1882-1889
Ալեքսանդր Օբրենովիչ 1889-1903


== Ծանոթագրություններ ==


== Արտաքին հղումներ ==
Օբրենովիչներ հոդվածը Բրոքհաուզի և Եֆրոնի բառարանում
Օբրենովիչներ հոդվածը Սովետական մեծ հանրագիտարանում
Լևոն Մանվելյան (այլ կիրառումներ)

Լևոն Մանվելյան անունը կարող է վերաբերել հետևյալ անձանց.

Լևոն Գևորգի Մանվելյան (1864-1919 թթ.), հայ գրող։
Լևոն Ռաֆայելի Մանվելյան (1938 թ.),  հայ նյարդաֆիզիոլոգ։ Կենսաբանական գիտությունների դոկտոր (1989 թ.), ՀՀ ԳԱԱ թղթակից-անդամ (2000 թ.):
Միննի Հաուկ

Ամալյա Մինյոն Հաուկ, «Միննի» Հաուկ (նոյեմբերի 16, 1851(1851-11-16), Նյու Յորք, Նյու Յորք, ԱՄՆ - փետրվարի 6, 1929(1929-02-06), Լյուցերն, Շվեյցարիա), ամերիկացի օպերային սոպրանո։


== Վաղ կյանք ==
Ծնվել է Նյու Յորքում 1851 թվականի նոյեմբերի 16-ին․ գերմանացի ներգաղթյալ Ֆրանսիս Հաուկի և վերջինիս ամերիկուհի կնոջ միակ զավակն էր։ Միննիի ծնվելուց հետո Հաուկները տեղափոխվել են Փրովիդենս (Ռոդ Այլենդ), որտեղից էլ 1857 թվականին՝ Սամներ շրջան (Կանզաս)։ Տարածված սխալ կարծիք կար այն մասին, որ Հաուկը օպերայի մեծ երկրպագու, ֆինանսիստ Լեոնարդ Ջերոմի դուստրն էր։


== Կարիերա ==
1865 թվականին վոկալի դասեր է ստացել Արչիլ Էրրանիի մոտ, որը Մաքս Մերեցեք իտալական շրջիկ օպերային թատերախմբում նրա համար տեղ է ապահովել։ Տասնչորս տարեկանում որպես օպերային երգչուհի դեբյուտ է կատարել Բրուկլինում՝ «Լուսնոտը» օպերայում կատարելով Ամինայի դերը։ Մեկ ամիս անց, 1866 թվականի նոյեմբերին տեղի է ունեցել նրա նյու-յորքյան դեբյուտը «L'étoile du nord» օպերայից Պրասկովինայի դերով։ Գունոյի «Ռոմեո և Ջուլիետ» օպերայի ամերիկյան պրեմիերայի ժամանակ՝ 1867 թվականի նոյեմբերի 15-ին, կատարել է Ջուլիետի դերը։
Եվրոպայում առաջին անգամ երգել է Լոնդոնի Կովենտ գարդենում, 1868 թվականի հոկտեմբերի 26-ին, իսկ 1869 թվականին հանդես եկել Փարիզում։ Հետագայում հանդես է եկել Վիեննայի Գրանդ օպերայում (1870–1874) և Եվրոպայի այլ օպերային դահլիճներում։ Ժորժ Բիզեի՝ սկզբում ձախողված «Կարմեն» օպերայի գլխավոր հերոսուհու դերակատարման իր նոր մեկնաբանությամբ հանդես է եկել 1878 թվականի հունվարի 2-ին Բրյուսելում։ Հսկայական հաջողությունն օպերայի համար հարատև համբավ է ապահովել։ Հետո նա այդ դերը կատարել է օպերայի բրիտանական և ամերիկյան պրեմիերաների ժամանակ 1878 թվականին։ 1885 թվականին Մանոնի դերերգով հանդես է եկել համանուն օպերայի ամերիկյան պրեմիերայի ժամանակ։ Ձայնը սոպրանոյից դարձել է մեծ ուժգնություն ու խորություն ունեցող մեցցո-սոպրանո։ 1893 թվականի վերջին դադարեցրել է օպերային շրջագայությունները․ երգացանկում ունեցել է մոտավորապես հարյուր դերերգ, որոնցից Կարմենը կատարել է չորս լեզուներով։


== Հետագա կյանք և մահ ==
1878 թվականին ամուսնացել է ավստրիա-ամերիկացի գրող և ճանապարհորդ Էռնստ վոն Հեսսե-Վարթգգի հետ։ Հարստության մեծ մասը կորցրել է Առաջին աշխարհամարտի տարիներին։ Համարվում է, որ մինչև 1920 թվականն աղքատացել էր ու համարյա կուրացել։ Մահացել է Շվեյցարիայի իր տանը, Լյուցեռն քաղաքի մոտ 1929 թվականին։


== Ծանոթագրություններ ==


== Նշումներ ==
Edward T. James, Janet Wilson James, Paul S. Boyer, Notable American women, 1607–1950. Radcliffe College, 1971.
Andreas Dutz and Elisabeth Dutz: Ernst von Hesse-Wartegg. Reiseschriftsteller, Wissenschaftler, Lebemann. Böhlau-Verlag, Vienna 2017. (comprehensive biography of Minnie Hauk and her husband Ernst von Hesse-Wartegg) [[Spezial:ISBN Suche/9783205204381|978-3205204381]]
Վերժեն Ալտա

Վերժեն Ալտա (պորտ.՝ Vargem Alta), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Կաշուեյրու դի Իտապեմիրանի գավառի կազմի մեջ։ Բնակչությունը կազմում է 21.591 մարդ՝ 2020 թվականի տվյալներով։ Գրավում է 414,737 կմ2 տարածք։ Բնակչության խտությունը՝ 49,5 մարդ/կմ²։
Համայնքի սահմաններում է ընկած Frade e a Freira Natural Monument անվանումը կրող պահպանվող տարածքի մի մասը։


== Պատմություն ==
Քաղաքը հիմնադրվել է 1988 թվականի մարտի 20-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 79.050.093,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.140,05 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,727 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Մեխանիզմների սինթեզ

Մեխանիզմների սինթեզ, մեքենաների և մեխանիզմների տեսության բաժին․ ուսումնասիրում է տրված կինեմատիկական և դինամիկական հատկություններով մեխանիզմների կինեմատիկական սխեմաների նախագծման եղանակները։ Առավել լրիվ են մշակված արված կինեմատիկական հատկություններով մեխանիզմների սինթեզի եղանակները։ Պարզագույնը բռնցքավոր մեխանիզմների կինեմատիկական սինթեզն է․ հայտնի համարելով մեխանիզմի տիպը՝ որոշում են օղակների այն չափերը, որոնց դեպքում ապահովվում է առանձին օղակների տրված շարժման օրենքը։ Ավելի բարդ է լծակային մեխանիզմների սինթեզը, որը կարող է կատարվել միայն մոտավոր կերպով։ Հոդակապավոր մեխանիզմների սինթեզի եղանակները հիմնված են ֆունկցիաների մոտարկումների տեսության կիրառման վրա։ Այս եղանակներն առաջարկել է Պ․ Լ․ Չեբիշեը, 1853 թվականին։ Մեխանիզմների սինթեզի եղանակների ընդհանուր թերությունն այն է, որ դրանք հնարավորություն չեն տալիս ընտրելու մեխանիզմի սխեման, իսկ օղակների չափերը հաճախ ստացվում են կոնստրուկտիվորեն ոչ պիտանի։ Նշված թերությունները զգալի չափով կարող են վերացվել էլեկտրոնային հաշվողական մեքենաների կիրառմամբ։
Ջոնաթան Դեմի

Ջոնաթան Դեմի (անգլ.՝ Robert Jonathan Demme, փետրվարի 22, 1944(1944-02-22)[…], Baldwin, Նասաու շրջան, Նյու Յորք, ԱՄՆ - ապրիլի 26, 2017(2017-04-26)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի կինոռեժիսոր, սցենարիստ և պրոդյուսեր։


== Կենսագրություն ==
Ջոնաթան Դեմին ծնվել է 1944 թվականի փետրվարի 22-ին ԱՄՆ-ի Նյու Յորք նահանգի Բոլդուին քաղաքում։ Ավարտել է Ֆլորիդա նահանգի համալսարանը։ 2002 թվականին մահացած ռեժիսոր Թեդ Դեմիի հորեղբայրն է։
Դեմին հայտնվել է լիամետրաժ կինոյում ոլորտում 1971-1976 թվականներին՝ աշխատելով էքսպլուատացիոն կինոյի պրոդյուսեր Ռոջեր Քորմանի հետ՝ որպես համապրոդյուսեր և սցենարի համահեղինակ։ Այնուհետև նա եղել է Կորմանի «New World» ստուդիայի երեք ֆիլմերի ռեժիսոր։
Դեմիի՝ 1980 թվականի «Մելվին և Հովարդ» ֆիլմը լայն վարձույթում չի հայտնվել, բայց արժանացել է քննադատների հավանությանը և ռեժիսորին թույլ է տվել պայմանագիր կնքել  Գոլդի Հոունի և Կուրտ Ռասելի «Լրացուցիչ հերթափոխ» ֆիլմի համար։
«Լրացուցիչ հերթափոխ» ֆիլմից հետո Դեմին ժամանակավորապես հեռացել է «մեծ» կինոյից։
1992 թվականին Դեմին «Օսկար» մրցանակ է ստացել «Գառնուկների լռությունը» ֆիլմի համար։ Այն դարձել է երրորդ ֆիլմը («Դա տեղի է ունեցել մի անգամ գիշերը» և «Թռիչք կկվի բնի վրայով» ֆիլմերից հետո), որը հաղթել է բոլոր հինգ գլխավոր կատեգորիաներում (լավագույն ֆիլմ, լավագույն ռեժիսոր, լավագույն սցենար, լավագույն դերասան և լավագույն դերասանուհի)։ Դեմին օգնել է Թոմ Հենքսին ստանալ «Օսկար»՝ նկարահանելով նրան իր հաջորդ՝ «Ֆիլադելֆիա» ֆիլմում։
Այդ ժամանակից ի վեր Դեմին նկարահանել է երկու ռեմեյք՝ «Ճշմարտությունը Չառլիի մասին», որը «Շարադա» ֆիլմի ռեմեյքն է Մարկ Ուոլբերգի մասնակցությամբ, որի դերը նախկինում կատարել է Քերի Գրանտը, ինչպես նաև «Մանչժուրյան թեկնածուն» Դենզել Վաշինգտոնի և Մերիլ Սթրիփի մասնակցությամբ։
Դեմին ունեցել է իր «Clinica Estetica» պրոդյուսերական ընկերությունը, որտեղ աշխատել են պրոդյուսերներ Էդվարդ Սեքսոնն ու Փիթեր Սարաֆը։
Ջոնաթան Դեմին մահացել է 2017 թվականի ապրիլի 26-ին կերակրափողի քաղցկեղի բարդություններից և սրտի կաթվածից։


== Անձնական կյանք ==
Ամուսնացած էր ռեժիսոր Էվելին Պուրսելի հետ։ Ամուսնությունն ավարտվել է ամուսնալուծությամբ։ Ջոնաթանի երկրորդ կինը եղել է Ջոան Հովարդը։ Նրանք ունեցել են երեք երեխա։


== Ընտրյալ ֆիլմագրություն ==
1979 – Վերջին գրկախառնություն
1983 – Իսկ ո՞վ եմ ես այս անգամ
1984 – Լրացուցիչ հերթափոխ
1984 – Իմաստ մի՛ փնտրիր
1986 – Վայրի
1988 – Ամուսնացած մաֆիայի հետ
1991 – Գառնուկների լռությունը
1993 – Ֆիլադելֆիա
1998 – Սիրելիս
2002 – Ճշմարտությունը Չարլիի մասին
2004 – Մանչժուրյան թեկնածուն
2009 – Ռեյչելն ամուսնանում է
2012 – Էնցո Ավիտաբիլեի երաժշտական կյանքը (վավերագրական)
2015 – Ռիկին և Ֆլեշը


== Մրցանակներ ու պարգևներ ==
«Օսկար» մրցանակ (1991) – Լավագույն ռեժիսոր («Գառնուկների լռությունը»)
«Ոսկե գլոբուսի» առաջադրում (1991) – Լավագույն ռեժիսոր («Գառնուկների լռությունը»)
«BAFTA»-ի առաջադրում (1991) – Լավագույն ռեժիսոր («Գառնուկների լռությունը»)
«Սատուրն» մրցանակի առաջադրում (1991) – Լավագույն ռեժիսոր («Գառնուկների լռությունը»)
Ամերիկայի ռեժիսորների գիլդիայի մրցանակ (1991) – Լավագույն ռեժիսոր («Գառնուկների լռությունը»)
Բեռլինի կինոփառատոնի (1991) «Արծաթե արջ» լավագույն ռեժիսորական աշխատանքի համար («Գառնուկների լռությունը»)


== Ծանոթագրություններ ==
Ստարոբելոկատայ

Ստարոբելոկատայ (ռուս.՝ Старобелокатай, բաշկիրերեն՝ Иҫке Балаҡатай), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 924 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անզսպելին (ֆիլմ, 2012)

«Անզսպելին» (անգլ.՝ Bullet to the Head) ռեժիսոր Ուոլտեր Հիլի ֆիլմերից, որի գլխավոր դերերը մարմնավորում են Սիլվեստր Ստալոնեն, Սանգ Քենգը, Սարա Շախին, Ադևալե Ակինոյե-Ագբաժեն, Ջեյսոն Մոմոան, Քրիստիան Սլեյթերը, Ջոն Սեդան, Հոլտ ՄակԿելանին, Բրայան Վան Հոլտը, Վերոնիկա Ռոզատին։
Նոր Օրլեանի վարձու մարդասպանը և նյու-յորքյան ոստիկանը սկսում են համագործակցել միմյանց հետ, որպեսզի Նոր Օռլեանի մռայլ գործը բացահայտվի։ Այս անսովոր զույգը ձևավորվել է երկու դաժան սպանությունից հետո։ Հիմա նրանք պատրաստ են վերացնել ամենքին, ով կկանգնի իրենց ճանապարհին։


== Ծանոթագրություններ ==


== Արտաքին հղումներ ==
Անզսպելին(անգլ.) ֆիլմը Internet Movie Database կայքում
«Անզսպելին»(ռուս.) ֆիլմը ԿինոՊոիսկ կայքում։
Դոդոմա

Դոդոմա (սվահիլի և անգլ.՝ Dodoma), Տանզանիայի մայրաքաղաքն է և Դոդոմա շրջանի վարչական կենտրոնը։ Քաղաքը նախկին մայրաքաղաք Դար-Էս-Սալամից գտնվում է 486 կմ հեռավորության վրա։ Բնակչությունը՝ ▼213 636 մարդ (2020)։


== Բնական պայմաններ ==
Դոդոման գտնվում է Տանզանիայի կենտրոնական մասում, 1290 մ բարձրություն ունեցող սարահարթի վրա, Հնդկական օվկիանոսի արևելյան առափնյայից 320 կմ հեռավորության վրա։ Քաղաքի և դրա արվարձանների բնական պայմանները բնորոշվում են մերձհասարակածային մուսոնային կլիմայի ազդեցությամբ։ Հունվարին օդի ամսական միջին ջերմաստիճանը կազմում է +26 °C, հուլիսին՝ +17 °C: Տեղումների տարեկան քանակը՝ մոտ 1000 մմ։
Անձրևների սեզոնը տևում է նոյեմբերից մինչև մայիս։ Չոր սեզոնը, երբ տեղումները գրեթե բացակայում են, տևում է հունիսից մինչև հոկտեմբեր։ Գարնան ամիսներին բավականին առատ տեղումները տեղում են համարյա ամեն օր։
Քաղաքը գտնվում է ցածրախոտ սավաննաների զոնայում, որին բնորոշ են ակացիաները և փշոտ թփուտները։ Բուսականությունից կան նաև կամֆորայի ծառը և փշատերև ծառատեսակները։ Մայրաքաղաքի արվարձաններում կարելի է հանդիպել աֆրիկյան վայրի կենդանիների բազմաթիվ ներկայացուցիչների՝ այծքաղների տարբեր տեսակներ, կապիկներ, ընձուղտներ, փղեր, ռնգեղջյուրներ, առյուծներ, ընձառյուծեր, վագրակատուներ, գետաձիեր, վագերիաձիեր և այլն։ Այստեղ հանդիպում են էկզոտիկ փետուրներով բազմաթիվ թռչուններ և աֆրիկյան ջայլամ։


== Բնակչություն, լեզու, կրոնադավանություն ==
Դոդոմայի բնակչության թիվը ավելի քան 320 հազար մարդ է։ Մայրաքաղաքում բնակվում են աֆրիկյան ժողովրդների ներկայացուցիչներ՝ նյամվեզի, ջագա, հայա, տոգո, մասաի և այլք։ Նրանք կազմում են քաղաքի բնակիչների գրեթե 99%-ը։ Մնացյալները կազմում են արաբական և եվրոպական երկրներից ներգաղթածների ժառանգներ։ Պետական լեզուներն են համարվում անգլերենը (տարածված է գործնական ոլորտում) և սվահիլին։ Դոդոմայի բնակչության մեջ գերակշռում են քրիստոնյաները (նաև կաթոլիկները) և մուսուլմանները։ Մայրաքաղաքի փոքրաթիվ բնակիչներ դավանում են ավանդական տեղական կրոնները։


== Մշակութային նշանակություն ==
Տանզանիայի ժամանակակից մայրաքաղաքը աղքատ է ճարտարապետական հուշարձաններով։ Դրանք հիմնականում կենտրոնացած են Դար-Էս-Սալամում։ Դոդոմայի ոչ մեծաթիվ տեսարժան վայրերից հարկ է առանձնացնել նախագահական և կառավարական նստավայրերի և երկաթուղային կայարանի շենքերը, որը կառուցվել է XX դարի սկզբին Գերմանիայից եկած բանվորների կողմից։
Բացի այդ, քաղաքում է գտնվում սիկհերի սուրբ տաճարը, որի տերերը ճանապարհորդներին հյուրասիրում են թեյով և քաղցրավենիքներով։ Դոդոմայում է գտնվում նաև երկրաբանության թանգարանը։
2007 թվականին հիմնադրվել են երկու բարձրագույն հաստատություններ՝ Տանզանիայի Սուրբ Հովհաննեսի համալսարանը (պատկանում է Տանզանիայի Անգլիական եկեղեցուն) և Դոդոմայի պետական համալսարանը։ Տարրական կրթությունը կարելի է ստանալ անվճար, իսկ միջնակարգ կրթությունը դպրոցներում վճարովի է։ Հեռուստատեսության և ռադիոհեռարձակման ծառայությունները գտնվում են նախկին մայրաքաղաք Դար-Էս-Սալամում։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Դոդոմա քաղաքի և դրա արվարձանների լուսանկարները Archived 2007-09-30 at the Wayback Machine.(անգլ.)
Կիիմա (գյուղ, Կոոնգա շրջան)

Անվան այլ կիրառումների համար տե՛ս՝ ԿիիմաԿիիմա (էստ․՝ Kõima), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պերճ Քարազյան

Պերճ Նազարի Քարազյան (ապրիլի 14, 1978(1978-04-14), Երևան, Հայկական ԽՍՀ, ԽՍՀՄ), հայ օպերային երգիչ (տենոր), ՀՀ վաստակավոր արտիստ (2015)։


== Կենսագրություն ==
Պերճ Քարազյանը ծնվել է 1978 թվականի ապրիլի 14-ին Երևանում։ 1982 թվականին ընտանիքի հետ տեղափոխվել է Հալեպ, որտեղ ավարտել է «Լազար Նաջարյան-Գալուստ Կյուլպենկյան» երկրորդական վարժարանը (1995)։ 2000 թվականին ավարտել է Երևանի պետական կոնսերվատորիան (Տ. Սազանդարյանի դասարան), 2003 թվականին՝ ասպիրանտուրան։
2004 թվականին դարձել է Երևանի օպերայի և բալետի թատրոնի մեներգիչ։ Դերերգերից են՝ Սայաթ-Նովա (Ա. Հարությունյանի «Սայաթ-Նովա»), Սարո (Ա. Տիգրանյանի «Անուշ»), երիտասարդ գնչու (Ս. Ս. Ռախմանինովի «Ալեկո») և այլն։ 
Պերճ Քարազյանը նաև Մայր Աթոռ Սուրբ Էջմիածնի երգչախմբի և «Տաղարան» անսամբլի մեներգիչ է։
Հյուրախաղերով հանդես է եկել Գերմանիայում Շոտլանդիայում, Լիտվայում, Իտալիայում, Ֆրանսիայում, Ռուսաստանում, Հունաստանում և այլ երկրներում։
1997 թվականին դարձել է Ա. Իսահակյանի անվ մրցույթի, 2006 թվականին՝ Տ. Սազանդարյանի անվան հանրապետական մրցույթի դափնեկիր։


== Ծանոթագրություններ ==


== Արտաքին հղումներ ==
Պերճ Քարազյան – ShoghakatTVcompany
Հասցեն՝ Հայաստան․ Պերճ Քարազյան – Armenian Public TV
Դանիել Կայմակոսկի

Դանիել Կայմակոսկի (հոկտեմբերի 17, 1983(1983-10-17), Ստրուգա, Հյուսիսային Մակեդոնիա), մակեդոնացի երգիչ և երգահան։ Առավել հայտնի է որպես X Factor Adria-ի (Սերբիա, Մակեդոնիա, Չեռնոգորիա, Բոսնիա և Հերցեգովինա) առաջին հաղթող։ «Սկոպյե փառատոն 2014»-ում իր "Lisja esenski" (Աշնան տերևներ) երգով հաղթելուց հետո իրավունք ստացավ ներկայացնել Մակեդոնիան Եվրատեսիլ 2015 երգի մրցույթում։


== Կյանքը և կարիերան ==
Կայմակոսկին ծնվել է Ստրուգա քաղաքում՝ Մակեդոնիայի հարավում, 1983 թվականի հոկտեմբերի 17-ին։ Երբ նա դեռ 7 տարեկան էր իր ընտանիքի հետ միասին տեղափոխվեց Վիեննա, Ավստրիա։ Դանիելը մասնակցել է շատ երաժշտական նախագծերի։ Առաջին անգամ, երբ մասնակցեց երաժշտական նախագծի 17 տարեկան էր և զբաղեցրեց 12-րդ հորիզոնականը։ 2009 թվականին Դանիելն առաջին անգամ ներկայացավ Մակեդոնիայում Ohrid Fest-ի ընթացքում իր իսկ հեղինակած երգով։ Նա մասնակցել է նաև բուլղարական հեղինակավոր մրցույթներից մեկին։ Դրանից հետո վերադառնում է Ավստրիա, որտեղ թեև աշխատանքի է անցնում, այնուամենայնիվ շարունակում է իր գործունեությունը երաժշտական բնագավառում։ Դանիելը երգ է հեղինակում Կարոլինա Գոչևայի համար, որը մեծ հիթ է դառնում Բալկանյան երկրներում։ 2013 թվականին մասնակցում է X Factor Adria-ի առաջին եթերաշրջանի լսումներին, իսկ ավելի ուշ՝ 2014 թվականի մարտին, հաղթանակ է տոնում։ Դանիելը իր առաջին սինգլը ձայնագրեց հաղթանակից անմիջապես հետո։ Այն կոչվում էր "Skopje-Beograd" (Սկոպյե-Բելգրադ), որը իրականում դուետ էր X Factor-ի ժյուրիներից մեկի՝ Ժելյկո Յոքսիմովիչի հետ, ով ներկայացրել էր Սերբիան Եվրատեսիլ 2012 երգի մրցույթում և զբաղեցրել էր 3-րդ հորիզոնականը։ Դանիել Կայմակոսկին ներկայացնելու է Մակեդոնիան Եվրատեսիլ 2015 երգի մրցույթում, որը տեղի է ունենալու Վիեննայում,՝ Ավստրիայում։ Կայմակոսկին հաղթանակ տոնեց «Սկոպյե փառատոն 2014»-ում, որը կազմակերպվել էր Մակեդոնիայի ռադիո-հեռուստատեսության կողմից՝ 2015 թվականի Եվրատեսիլի իրենց մասնակցին ընտրելու նպատակով։ Իր "Lisja esenski" (Աշնան տերևներ) երգով նա արժանացավ միջազգային ժյուրիի 2-րդ հորիզոնականին, իսկ հեռուստադիտողի քվեարկությամբ նա 1-ինն էր։


== Ծանոթագրություններ ==
Գիտության և արվեստի թանգարան (Սինգապուր)

Գիտության և արվեստի թանգարան (Սինգապուր) (անգլ.՝ ArtScience Museum), թանգարան Սինգապուրի Մարինա-Բեյ ծոցի ափին։ Աշխարհում առաջին թանգարանն է, որը նպատակ է հետապնդում ուսումնասիրել ստեղծագործական գործընթացի դերը գիտության և արվեստի բնագավառում և դրա ազդեցությունը հասարակության գիտակցության վրա։ Las Vegas Sands Corporation -ի ներկայացուցիչ Շելդոն Ադելսոնի կարծիքով շինությունը քաղաքի և երկրի «այցեքարտն» է, որն իրենով ներկայացնում է «Սինգապուրի ողջույնի ափը»։


== Շինության ոճը և ենթակառուցվածքը ==
Շինության ափսեանման տանիքը անձրևաջրեր է հավաքում դեպի կենտրոն, որի բացման շնորհիվ ջուրը հոսում է դեպի թանգարանի ներքին ջրամբար։ Թանգարանի անհամաչափ կառուցվածքը՝ մշակված Arup կազմակերպության կողմից, հասնում է մինչև 60 մետր բարձրության։ Ճարտարապետական ասամբլեան հենվում է 10 սյուների վրա՝  զամբյուղանման օղակով փակելով կենտրոնական մասը, որն էլ շինության հիմնական կրողն է։ Նման գեղագիտական և ինժեներական լուծման շնորհիվ տպավորություն է ստեղծվում, թե շենքը կախված է գետնին։ Շենքի արտաքին կողմն առանձնանում է ամրացված պոլիմերով, որը սովորաբար կիրառվում է նմանօրինակ մասշտաբով նավերի, զբոսանավերի կառուցման համար։ Հատկապես այդ նյութն է  ստեղծում ամրակուռ կառույցի պատրանք։


== Պատկերասրահ ==

		


== Արտաքին հղումներ ==
Թանգարանի պաշտոնական կայք-էջ
Seabed Explorations website
Tilman Walterfang Manifesto
FORBES’s Story and some pictures of other treasures Archived 2019-09-14 at the Wayback Machine.
Photographs at Polynesian Navigators Association
Աստերոիդների ցանկ (284201-284300)

Աստերոիդների ցանկ (284101-284200)  • Աստերոիդների ցանկ  • Աստերոիդների ցանկ (284301-284400)
 Աստերոիդների ցանկ (284101-284200)  • Աստերոիդների ցանկ  • Աստերոիդների ցանկ (284301-284400)
1856

1856 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1856 թվականն է, 
XIX դարի 56-րդ տարին։


== Դեպքեր ==
Հաստատվում է Երևանի առաջին հատակագիծը


== Ծնունդներ ==
Հունվարի 9 - Ստեվան Մոկրանյաց, սերբ կոմպոզիտոր, բանահավաք, դիրիժոր, մանկավարժ
Մարտի 2 - Լուի Դարտիժ դի Ֆուրնե, ֆրանսիացի փոխծովակալ
Հունիսի 22 - Հենրի Ռայդեր Հագարդ, անգլիացի գրող, բազմաթիվ արկածային և պատմական վեպերի հեղինակ
Ադիբ Իսհակ, սիրիացի հայ լրագրող, հրապարակախոս, գրող
Հունվարի 13 - Երվանդ Շահազիզ, հայ խորհրդային գրականագետ, պատմաբան, ազգագրագետ, մանկավարժ
Հովհաննես Տեր-Միրաքյան, հայ մանկավարժ-մեթոդիստ
Ապրիլի 26 - Հենրի Մորգենթաու, ամերիկյան դիվանագետ, ԱՄՆ դեսպանը Օսմանյան կայսրությունյում (1913 - 1916 թթ.)
Անդրեյ Մարկով, ռուս մաթեմատիկոս
Փետրվար 2 - Մակար Եկմալյան, հայ կոմպոզիտոր (վ. 1905)
Օգոստոս 19 - Նիկողայոս Տիգրանյան, հայ կոմպոզիտոր, դաշնակահար (վ. 1951)


== Մահեր ==
Նոյեմբերի 9 - Էթիեն Կաբե, ֆրանսիացի հրապարակախոս, գրող
Գարշինո (գյուղ, Սակիի շրջան)

Գարշինո (ուկրաիներեն՝ Гаршине, Ղրիմի թաթարերեն՝ Büyük Aqtaçı), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Բիյուկ-Ակտաչի։
2001 թվականի տվյալներով Գարշինո գյուղում բնակվում էր 599 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուբովոյ (Օբլիվսկի շրջան)

Անվան այլ կիրառումների համար տե՛ս՝ Դուբովոյ (այլ կիրառումներ)Դուբովոյ (ռուս.՝ Дубовой ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։
Աստերոիդների ցանկ (217801-217900)

Աստերոիդների ցանկ (217701-217800)  • Աստերոիդների ցանկ  • Աստերոիդների ցանկ (217901-218000)
 Աստերոիդների ցանկ (217701-217800)  • Աստերոիդների ցանկ  • Աստերոիդների ցանկ (217901-218000)
Քնիադ

Քնիադ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Բնակչություն ==
XIX դարի սկզբին ուներ 65 տուն հայ բնակիչ։


== Պատմամշակութային կառույցներ ==
Քնիադն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Թոնի Բլեեր

Թոնի Բլեեր (լրիվ անունը անգլ.՝ Anthony Charles Lynton Blair - Էնթոնի Չարլզ Լինթոն Բլեր, մայիսի 6, 1953(1953-05-06)[…], Էդինբուրգ, Միացյալ Թագավորություն), բրիտանական քաղաքական գործիչ, Մեծ Բրիտանիայի թվով 73-րդ վարչապետ 1997 թվականից առ 2007 թվականը, Լեյբորիստական կուսակցության առաջնորդ։
Ծնվել է 1953 թվականին Էդինբուրգում։ Ավարտել է՝ Էդինբուրգի և Օքսֆորդի քոլեջները՝ իրավունքի գծով։ Ուսման տարիներին անդամագրվել է Լեյբորիստական կուսակցությանը։ Ուսումը քոլեջում ավարտելուց հետո Բլերը մեկնել է Փարիզ, որտեղ շուրջ մեկ տարի աշխատել է որպես բարմեն։ 1975 թվականին ավարտել է Օքսֆորդի համալսարանը, որից հետո նույն համալսարանում սկսել է դասավանդել իրավունք, այնուհետև աշխատել է որպես փաստաբան։ Զբաղվել է նաև լրագրությամբ՝ 1987-1988 թվականներին, բրիտանական The Times պարբերականում՝ վարելով սեփական սյունակը։ 1992 թվականին ընտրվել է Լեյբորիստական կուսակցության գործադիր հանձնաժողովի անդամ, իսկ 1994 թվականի հուլիսին՝ 41 տարեկանում, դարձել է Լեյբորիստական կուսակցության առաջնորդը։


== Ծանոթագրություններ ==
1137

1137 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1137 թվականն է, 
XII դարի 37-րդ տարին։
(1514) Ռիկուքսա

(1514) Ռիկուքսա (անգլ.՝ Ricouxa), աստերոիդ աստերոիդների հիմնական գոտում։ Հայտնաբերվել է 1906 թվականի օգոստոսի 22-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,240069 ա. մ., առավելագույնը մոտենում է 1,792 ա. մ. հեռավորության վրա և հեռանում 2,6882 ա. մ.։ Արեգակի շուրջ մեկ ամբողջական պտույտ է կատարում 1224,59 երկրային օրվա ընթացքում, իր ուղեծրով շարժվելով միջինում 0,293976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,53° անկյուն։
Ռիկուքսա աստերոիդը պատկանում է Ամներիսի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1514) Ռիկուքսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2061) Անսա

(2061) Անսա (անգլ.՝ Anza), աստերոիդ ամուրի ընտանիքում։ Հայտնաբերվել է 1960 թվականի հոկտեմբերի 22-ին Հենրի Ջիկլասի կողմից Ֆլագստաֆում։
Միջին հեռավորությունը Արեգակից կազմում է 2,263834 ա. մ., առավելագույնը մոտենում է 1,0471 ա. մ. հեռավորության վրա և հեռանում 3,4805 ա. մ., իսկ Երկրի ուղեծրին Անսա աստերոիդը նվազագույնը մոտենում է 0,0519 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1244,13 երկրային օրվա ընթացքում, իր ուղեծրով շարժվելով միջինում 0,289359 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,77° անկյուն։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2061) Անսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նարկոզ (ֆիլմ)

Նարկոզ (անգլ.՝ Awake, բառացի «Անքուն»), 2007 թվականի ֆիլմ, դրամա, թրիլլերի։ Ֆիլմի ռեժիսորն է ամերիկացի Ջոբի Հարալդան։


== Սյուժե ==
Ֆիլմի գլխավոր հերոսը Կլեյտոն Բերեսֆորդն է, ով միլիարդատեր է, բայց ունի սրտի լուրջ խնդիրներ։ Հետևաբար նա պետք է փոխպատվաստեր իր սիրտը, որի համար անհրաժեշտ էր դոնոր։ Նա որոշում է ամուսնանալ իր հարսնացու՝ Սեմի հետ, որի հետ ծանոթ էր մեկ տարի։ Վիրահատությունը սկսվում է, բայց տեղի է ունենում անսպասելին։ Կլեյտոնը չի քնել, լսում է և հասկանում է ամեն ինչ, սակայն խոսել և շարժվել չի կարողանում։ Կլեյտոնի գիտակցությունը տեղն էր և նա լսում և հասկանում էր ամեն բան։
Վիրահատության ընթացքում պարզվում է, որ ամբողջ վիրահատող թիմը, բացառությամբ բժիշկ Լումպի, հանցագործներ են, ովքեր ուզում են սպանել Կլեյտոնին և ստանալ նրա փողերը։ Կլեյտոնին բոլորը դավաճանել էին, բայց նրա համար ամենաթանկը իր մայրն էր, ով կարող էր փրկել իրեն։ Լիլին՝ Կլեյտոնի մայրը հասկանում էր, որ Սեմը ինչ-որ բան է թաքցնում։ Նրա պայուսակից գտնում է հաբեր և նամակներ, որտեղ գրված է, որ Սեմը աշխատել է այդ հիվանդանոցում։ Լիլին խոսում է բժշկի հետ, ում ծանոթ է 15 տարի, և պատմում է նրան, թե ինչ է կատարվում։ Այնուհետև նա կուլ է տալիս մի հաբ, որ հանդիպի իր որդուն։ Նա մտքով տեղափոխվում է Սուրբ Ծնունդ, երբ մահացել էր Կլեյտոնի հայրը։
Հիշում է, որ այդ գիշեր իր ծնողները վիճել են։ Կլեյտոնի հայրը շարժվում է դեպի իր տղան և Լիլին հարվածում է նրա գլխին, ասելով չմոտենաս իմ որդուն։ Տղամարդը վայր է ընկնում աստիճաններից և մահանում է։ Փոքրիկ Կլեյտոնը որոշում է մոռանալ կատարվածի մասին։
Հիմա հիշելով անցածը՝ նա ընդունում է մոր զոհաբերությունը, վերադառնում կյանքի։ Սեմին և հանցագործ բժիշկներին բերման են ենթարկում։


== Դերերում ==


== Ծանոթագրություններ ==
Լրտեսը, որն ինձ սիրում էր (այլ կիրառումներ)

Լրտեսը, որն ինձ սիրում էր, կարող է վերաբերել՝

Լրտեսը, որն ինձ սիրում էր - ռեժիսոր Լյուիս Գիլբերտի ֆիլմերից
Լրտեսը, որն ինձ սիրում էր - Յան Ֆլեմինգի 9-րդ վեպը Ջեյմս Բոնդի մասին
Կանադայի օրհներգ

«Օ Կանադա»  (անգլ.՝ O Canada կամ ֆր.՝ «Ô Canada»),Կանադայի հիմնը։ Քանի որ երկիրը ունի երկու պետական լեզու (անգլերեն և ֆրանսերեն), գոյություն ունի կանադական հիմնի երկու պաշտանական տարբերակ։


== Պատմություն ==
Կանադական հիմնը առաջին անգամ կատարել է Ժոզեֆ Վեզինի գլխավորած նվագախումբը, 1880 թվականի հունիսի 24-ին, Քվեբեկում։ Այդ ժամանակ այն ֆրանսերեն երգ էր, որը կոչվում էր «Ազգի երգ» (ֆր.՝ Chant National): Երգի օրիգինալ տարբերակը գրել են Քվեբեկի 2 բնակիչներ՝ Կ. Լավալլեն (երաժշտություն) և Ա-Բ. Ռուտ (բառեր)։ 1908 թվականին մոնրեալցի ուսուցիչ և իրավաբան Ռ. Ուիրը գրել է երգի անգլերեն օրիգինալ տեքստը, որը ֆրանսերեն տարբերակի թարգմանությունը չէր։
Այդ ժամանակից ի վեր անգլերեն տարբերակի տեքստը բազմիցս փոփոխության է ենթարկվել (այդ թվում նաև 2018 թվականին), այն դեպքում, երբ ֆրանսիական տարբերակը շարունակում են կատարել առանց փոփոխման։
Պաշտոնական մթնոլորտում երգը առաջին անգամ կատարել են 1927 թվականի հուլիսի 1-ին, կանադական միացյալ նահանգների 60-ամյա հոբելյանի առթիվ։ Փաստացի երգը երկրի հիմնն է դարձել 1939 թվականին, սակայն պաշտոնապես հիմնի կարգավիճակ է ստացել 1980 թվականի հուլիսի 1-ին, Կանադայի ազգային տոնի ժամանակ։ Մինչև այդ պաշտոնական հիմն էր համարվում բրիտանական հիմնը՝ «God Save the Queen»:
Որոշները նշում են, որ հիմնի սկզբնական թեման հնչողությամբ հիշեցնում էր 1791 թվականին  Մոցարտի «Կախարդական սրինգ» օպերայի «Քրմերի երթը»։


== Պաշտոնական անգլերեն տեքստ ==


=== Պաշտոնական ֆրանսերեն տեքստը, պաշտոնական անգլերեն թարգմանությամբ ===


== Ծանոթագրություններ ==


== Արտաքին հղումենր ==
Anthems of Canada Archived 2016-02-26 at the Wayback Machine.(անգլ.)
Национальный гимн Канады: два несхожих текста, два различных географических восприятия страны
Национальный гимн Канады Archived 2005-11-24 at the Wayback Machine.
Неофициальный русский текст